CELEX: 32017R0172
Language: hr
Date: 2017-02-01 00:00:00
Title: Uredba Komisije (EU) 2017/172 оd 1. veljače 2017. o izmjeni Uredbe (EU) br. 142/2011 u pogledu parametara za pretvorbu nusproizvoda životinjskog podrijetla u bioplin ili kompost, uvjeta uvoza hrane za kućne ljubimce i izvoza prerađenog stajskog gnoja (Tekst značajan za EGP. )

2.2.2017   
            
            
               HR
            
            
               Službeni list Europske unije
            
            
               L 28/1
            
         UREDBA KOMISIJE (EU) 2017/172
   оd 1. veljače 2017.
   o izmjeni Uredbe (EU) br. 142/2011 u pogledu parametara za pretvorbu nusproizvoda životinjskog podrijetla u bioplin ili kompost, uvjeta uvoza hrane za kućne ljubimce i izvoza prerađenog stajskog gnoja
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1069/2009 Europskog parlamenta i Vijeća od 21. listopada 2009. o utvrđivanju zdravstvenih pravila za nusproizvode životinjskog podrijetla i od njih dobivene proizvode koji nisu namijenjeni prehrani ljudi te o stavljanju izvan snage Uredbe (EZ) br. 1774/2002 (1), a posebno njezin čanak 15. stavak 1. točku (c), članak 27. točku (g), članak 41. stavak 3. i članak 43. stavak 3. drugi podstavak,
   budući da:
   
               (1)
            
            
               Uredbom Komisije (EU) br. 142/2011 (2) utvrđena su pravila za provedbu Uredbe (EZ) br. 1069/2009, uključujući parametre za pretvorbu nusproizvoda životinjskog podrijetla u bioplin ili kompost, uvjeti stavljanja uvezene hrane za kućne ljubimce na tržište i pravila za izvoz materijala kategorije 2.
            
         
               (2)
            
            
               U Prilogu V. Uredbi (EU) br. 142/2011 utvrđene su norme za pretvorbu nusproizvoda životinjskog podrijetla u bioplin ili kompost. U skladu s Prilogom V. poglavljem III. odjeljkom 2. točkom 3. podtočkom (b), nadležno tijelo može uz određene uvjete odobriti posebne zahtjeve koji se razlikuju od onih utvrđenih u odjeljku III.
            
         
               (3)
            
            
               Međutim, ostatke digestije i kompost bi u tom slučaju trebalo staviti na tržište samo u državi članici u kojoj su odobreni alternativni parametri za pretvorbu. Kako bi se nadležnom tijelu omogućila potrebna fleksibilnost u načinu reguliranja pogona za proizvodnju bioplina i komposta navedenih u Prilogu V. poglavlju III. odjeljku 2. točki 3. Uredbe (EU) br. 142/2011, primjereno iz poglavlja III. odjeljka 3. točke 2. izostaviti one ostatke digestije i kompost za koje je država članica već odobrila alternativne parametre za pretvorbu. Prilog V. Uredbi (EU) br. 142/2011 trebalo bi stoga na odgovarajući način izmijeniti.
            
         
               (4)
            
            
               Države članice mogu odobriti uvoz nusproizvoda životinjskog podrijetla i od njih dobivenih proizvoda samo iz odobrenih trećih zemalja. Države članice mogu odobriti uvoz sirove hrane za kućne ljubimce dobivene od nusproizvoda ribarstva iz trećih zemalja iz kojih je odobren uvoz proizvoda ribarstva za prehranu ljudi u skladu s Prilogom II. Odluci Komisije 2006/766/EZ (3). To ne vrijedi za uvoz prerađene hrane za kućne ljubimce dobivene od nusproizvoda ribarstva. U tom pogledu uvoz prerađene hrane za kućne ljubimce dobivene od nusproizvoda ribarstva podliježe strožim uvjetima nego uvoz sirove hrane za kućne ljubimce dobivene od nusproizvoda ribarstva. Primjereno je odobriti uvoz prerađene hrane za kućne ljubimce dobivene od nusproizvoda ribarstva iz svih trećih zemalja iz kojih je odobren uvoz sirove hrane za kućne ljubimce dobivene od nusproizvoda ribarstva. Tablicu 2 odjeljka 1. poglavlja II. Priloga XIV. Uredbi (EU) br. 142/2011 trebalo bi stoga na odgovarajući način izmijeniti.
            
         
               (5)
            
            
               Zabranjen je izvoz prerađenog stajskog gnoja namijenjenog spaljivanju ili odlaganju na odlagalište. Međutim, u skladu s člankom 43. stavcima 2. i 3. Uredbe (EZ) br. 1069/2009 izvoz tog materijala za uporabu u pogonima za proizvodnju bioplina i komposta može se odobriti uz uvjet da je zemlja podrijetla članica Organizacije za gospodarsku suradnju i razvoj (OECD). Kako bi se dopustio izvoz prerađenog stajskog gnoja i organskih gnojiva koja sadržavaju isključivo prerađeno stajsko gnojivo, primjereno je za zemlje koje nisu članice OECED-a utvrditi pravila za izvoz tih proizvoda za druge potrebe, osim spaljivanja, odlaganja na odlagalište i uporabe u pogonima za proizvodnju bioplina i komposta. Tim bi pravilima trebalo utvrditi zahtjeve koji su barem jednako vrijedni zahtjevima za stavljanje na tržište prerađenog stajskog gnoja organskih gnojiva koja sadržavaju isključivo prerađeno stajsko gnojivo. Prilog XIV. Uredbi (EU) br. 142/2011 potrebno je stoga na odgovarajući način izmijeniti.
            
         
               (6)
            
            
               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU UREDBU:
   Članak 1.
   U članku 25. Uredbe (EU) br. 142/2011 dodaje se sljedeći stavak:
   
      „4.   Pravila iz poglavlja V. Priloga XIV. primjenjuju se na izvoz iz Unije dobivenih proizvoda navedenih u tom prilogu.”
   
   Članak 2.
   Prilozi V. i XIV. Uredbi (EU) br. 142/2011 izmjenjuju se u skladu s tekstom iz Priloga ovoj Uredbi.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 1. veljače 2017.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 300, 14.11.2009., str. 1.
   
   
      (2)  Uredba Komisije (EU) br. 142/2011 od 25. veljače 2011. o provedbi Uredbe (EZ) br. 1069/2009 Europskog parlamenta i Vijeća o utvrđivanju zdravstvenih pravila za nusproizvode životinjskog podrijetla i od njih dobivene proizvode koji nisu namijenjeni prehrani ljudi i o provedbi Direktive Vijeća 97/78/EZ u pogledu određenih uzoraka i predmeta koji su oslobođeni veterinarskih pregleda na granici na temelju te Direktive (SL L 54, 26.2.2011., str. 1.).
   
      (3)  Odluka Komisije 2006/766/EZ od 6. studenoga 2006. o utvrđivanju popisa trećih zemalja i državnih područja iz kojih je dozvoljen uvoz školjkaša, bodljikaša, plaštenjaka, morskih puževa i proizvoda ribarstva (SL L 320, 18.11.2006., str. 53.).
   
      PRILOG
      Prilozi V. i XIV. Uredbi (EU) br. 142/2011 mijenjaju se kako slijedi:
      
                  1.
               
               
                  U Prilogu V. poglavlju III. odjeljku 3. točka 2. zamjenjuje se sljedećim:
                  
                              „2.
                           
                           
                              Ostaci digestije i kompost, osim onih navedenih u odjeljku 2. točki 3. podtočki (b), koji ne ispunjavaju zahtjeve iz tog odjeljka ponovno se pretvaraju u bioplin ili kompost, a u slučaju salmonele s njima se postupa ili ih se zbrinjava u skladu s uputama nadležnoga tijela.”
                           
                        
            
                  2.
               
               
                  Prilog XIV. mijenja se kako slijedi:
                  
                              (a)
                           
                           
                              u tablici 2 odjeljka 1. poglavlja II. redak 12. zamjenjuje se sljedećim:
                              
                                          „12.
                                       
                                       
                                          Hrana za kućne ljubimce, uključujući žvakalice za pse
                                       
                                       
                                          
                                                      (a)
                                                   
                                                   
                                                      U slučaju prerađene hrane za kućne ljubimce i žvakalica za pse: materijali iz članka 35. točke (a) podtočaka i. i ii.;
                                                   
                                                
                                                      (b)
                                                   
                                                   
                                                      U slučaju sirove hrane za kućne ljubimce: Materijali iz članka 35. točke (a) podtočke iii.
                                                   
                                                
                                       
                                          Hrana za kućne ljubimce i žvakalice za pse moraju biti proizvedeni u skladu s poglavljem II. Priloga XIII.
                                       
                                       
                                          
                                                      (a)
                                                   
                                                   
                                                      U slučaju sirove hrane za kućne ljubimce:
                                                      Treće zemlje s popisa iz dijela 1. Priloga II. Uredbi (EU) br. 206/2010 ili Priloga I. Uredbi (EZ) br. 798/2008, iz kojih države članice dopuštaju uvoz svježega mesa istih životinjskih vrsta i u kojima je dopušteno samo meso s kostima.
                                                      U slučaju materijala od riba, treće zemlje s popisa iz Priloga II. Odluke 2006/766/EZ.
                                                   
                                                
                                                      (b)
                                                   
                                                   
                                                      U slučaju žvakalica za pse i hrane za kućne ljubimce, osim sirove hrane za kućne ljubimce:
                                                      treće zemlje s popisa iz dijela 1. Priloga II. Uredbi (EU) br. 206/2010 i sljedeće zemlje:
                                                      
                                                                   
                                                               
                                                               
                                                                  (JP) Japan,
                                                               
                                                            
                                                                   
                                                               
                                                               
                                                                  (EC) Ekvador,
                                                               
                                                            
                                                                   
                                                               
                                                               
                                                                  (LK) Šri Lanka,
                                                               
                                                            
                                                                   
                                                               
                                                               
                                                                  (TW) Tajvan.
                                                               
                                                            U slučaju prerađene hrane za kućne ljubimce dobivene od materijala od riba, treće zemlje s popisa iz Priloga II. Odluci 2006/766/EZ.
                                                   
                                                
                                       
                                          
                                                      (a)
                                                   
                                                   
                                                      U slučaju konzervirane hrane za kućne ljubimce: Točka A poglavlja 3. Priloga XV.
                                                   
                                                
                                                      (b)
                                                   
                                                   
                                                      U slučaju prerađene hrane za kućne ljubimce, osim konzervirane hrane za kućne ljubimce: Točka B. poglavlja 3. Priloga XV.
                                                   
                                                
                                                      (c)
                                                   
                                                   
                                                      U slučaju žvakalica za pse: Točka C poglavlja 3. Priloga XV.
                                                   
                                                
                                                      (d)
                                                   
                                                   
                                                      U slučaju sirove hrane za kućne ljubimce: Točka D poglavlja 3. Priloga XV.”;
                                                   
                                                
                                    
                        
                              (b)
                           
                           
                              dodaje se sljedeće poglavlje V.:
                              „POGLAVLJE V.
                              
                                 PRAVILA ZA IZVOZ ODREĐENIH DOBIVENIH PROIZVODA
                              
                              Pravila koja se primjenjuju na izvoz dobivenih proizvoda navedenih u nastavku u skladu s člankom 25. stavkom 4:
                              
                                           
                                       
                                       
                                          Dobiveni proizvodi
                                       
                                       
                                          Pravila za izvoz
                                       
                                    
                                          1.
                                       
                                       
                                          Prerađeni stajski gnoj i organska gnojiva, komposti ili ostaci digestije od pretvorbe u bioplin koji osim prerađenog stajskog gnoja ne sadržavaju ni jedan drugi nusproizvod životinjskog podrijetla niti dobiveni proizvod
                                       
                                       
                                          Prerađeni stajski gnoj i organska gnojiva, komposti ili ostaci digestije od pretvorbe u bioplin koji osim prerađenog stajskog gnoja ne sadržavaju ni jedan drugi nusproizvod životinjskog podrijetla niti dobiveni proizvod moraju ispunjavati barem uvjete iz točaka (a), (b), (d) i (e) odjeljka 2. poglavlja I. Priloga XI.”